Mandag trak et uvejr ind over Nordjylland fra vest, og det betød voldsomme regnskyl særligt i Thy og på Mors. Den store nedbørsmængde resulterede blandt andet i, at dele af campingpladsen i Jesperhus Blomsterpark mandag aften stod under vand. Det skriver TV MIDTVEST . I Nykøbing blev der ifølge TV MIDTVEST registreret dobbelt skybrud med 35 millimeter regn på en halv time, og i Silstrup lige syd for Thisted blev der også målt skybrud med 20,2 millimeter nedbør på en halv time. TV 2 Vejret varsler skybrud i Nordjylland igen tirsdag. Risikoen for skybrud er størst hen over eftermiddagen, når det er varmest med omkring 25 grader, men atmosfæren er så ustabil, at enkelte byger kan opstå spontant allerede fra morgenstunden. På TV2 Nords Facebook-side har flere brugere delt billeder og video af, hvordan de oplevede mandagens regn- og tordenbyger. Se dem her og i dette opslag .

Referat:
Mandagen bød på kraftige regn- og tordenbyger i særligt den vestlige del af Nordjylland. Tirsdag kan flere byger passere landsdelen.